<classify> RWANDA inatarajiwa kupanua utoaji huduma katika mpaka unaoitenganisha na Tanzania ili kuongeza uwezo wa kuhudumia idadi kubwa ya mizigo inayopita katika mpaka huo uliopo mkoani Kagera kwa upande wa Tanzania.Aidha, inatarajia kujenga soko la kisasa katika mpaka huo ili kuimarisha biashara baina ya nchi hizo mbili. Hayo yamebainika wakati maofisa wakuu serikalini wakiwemo Waziri wa Vi- wanda na Biashara, Soraya Hakuziyaremye, Waziri wa Mambo ya Nje, Dk Richard Sezibera na Waziri wa Miundombinu, Balozi Clever Gatete walipofanya ziara katika mpaka huo kwa lengo la kubaini changamoto zilizopo na jinsi ya kufanyia kazi.Mpaka huo ndio unaopitisha asilimia 95 ya bidhaa zinazoingia Rwanda kutoka katika bandari maarufu ya Dar es Salaam, inayopitisha pia shehena za nchi nyingine zikiwemo Burundi, Jamhuri ya Kidemokrasia ya Kongo, Zambia, Malawi, Zimbabwe. Takwimu zinaonesha kuwa zaidi ya magari ya mizigo 270 yanapita katika mpaka huo kila siku, hivyo kufanya taratibu za uhakiki wa mizigo inayoingia kuwa ngumu kutokana na idadi ndogo ya wafanyakazi waliopo.Katika ziara hiyo, mawaziri waliongozana na Gavana wa Jimbo la Mashariki, Fred Mufurukye, maofisa wa uhamiaji na forodha na viongozi wa serikali za mitaa na maofisa wa ulinzi na usalama. Maofisa hao walitembelea huduma mbalimbali katika mpaka huo na Tanzania na kufanya majadiliano yahusuyo shughuli za biashara mpakani hapo. Pamoja na mpaka wa Gatuna unaoendelea na ujenzi, Rusumo kwa sasa ni mpaka wenye shughuli nyingi hivyo kuufanya uwe na umuhimu mkubwa kwa Rwanda.Mpaka huu ni moja ya mipaka muhimu kwetu, hivyo ziara hii itatuwezesha kuboresha mtiririko wa biashara mpakani kati ya Rwanda na Tanzania, alisema Waziri Hakuziyare- mye. Alisema baadhi ya changamoto walizobaini ni mpaka kukosa baadhi ya miundombinu muhimu, ucheleweshaji wa ukaguzi wa malori yanayobeba mizigo pamoja na kuwa na wafanyakazi wachache wanaofanya kazi katika taasisi mbalimbali katika mpaka huo. Tutachukua hatua na kufanya maamuzi jinsi ya kuongeza watumishi na jinsi ya kupanua miundombinu katika mpaka huu, alisema.Alisema katika mkutano wamekubaliana jinsi ya kupanga upya timu ya pamoja, kuwezesha ujenzi wa soko la kisasa mpakani hapo ili kukuza biashara katika mpaka huo. Waziri huyo alibainisha kuwa soko hilo litamalizika ujenzi wake katika miezi minne ijayo. Baadhi na madereva wanaopitisha mizigo katika mpaka huo, Joseph Tumwine alisema kuna masuala mengi yanayotakiwa kufanywa na serikali, kurahisisha mchakato wa ukaguzi wa vibali kwa magari makubwa kufanyika kwa urahisi hususan watumishi kuwa wachache, hawatoshi katika kurahisisha michakato.Tumwine alisema wa- nafika katika mpaka huo wa Rusumo asubuhi ya saa tatu na kusubiri ukaguzi wa bidhaa zao, lakini hawana matumaini ya kumaliza ukaguzi mpaka siku inayofuata. Tunataka skana ambayo haitatutaka kushusha mizigo yote kama ilivyo katika mipaka mingine, hii itasaidia kupunguza muda wa kukaa mpakani hapo kusubiri ukaguzi, alisema.Kutokana na kilio hicho, Waziri Hakuziyaremye alibainisha kuwa katika miezi miwili ijayo zitapatikana skana za kisasa ili kurahisisha kazi ya ukaguzi wa mizigo. Aprili 6, mwaka 2016, Rais Dk John Magufuli alizindua daraja la kimataifa la Rusumo na Kituo cha Huduma kwa Pamoja Mpakani OSBP cha Rusumo akiwa na Rais Paul Kagame wa Rwanda pichani.  <topic>: KITAIFA 